armvectores/hy_wikipedia_2023 huggingface dataset:
Սերոկի սարավանդ

Սերոխի սարավանդ կամ Սերոկի սարավանդ, գտնվում է Հայկական հրաբխային բարձրավանդակի կենտրոնական մասում, Բյուրակն բարձրավանդակից հարավ-արևմուտք, Արածանիի Գյոնիկ (Գյոնիկսու), Բյուրակն (Բինգյոլ) վտակների վերնագավառում։ Բարձրությունը 2000—2200 մ է։ Կազմված է վերին պլիոցենի և չորրորդականի հրաբխային ապարներից։ Բուսածածկույթը մարգագետնա-տափաստանային է։
Ցադա

Ցադա, (հուն․՝ Τσάδα) գյուղ Կիպրոսի Հանրապետության Պաֆոսի շրջանում։ Ցադան համեմատաբար մեծ գյուղ է։ Տեղակայված է 8 կմ հյուսիս Պաֆոս քաղաքի կենտրոնից։ Ցադան Պաֆոս շրջանի այն քիչ վայրերից է, որ հունվարի վերջին ձյուն է գալիս։ Գյուղի բնակխությունը 2001 թվականի տվյալներով կազմում է 471 մարդ։ Ցադայում է ծնվել է Էվագորաս Պալիկարիդիսը, ով ԷՕԿԱ-ի անդամ էր։


== Ժողովրդագրություն ==


== Ծանոթագրություններ ==


== Աղբյուրներ ==
Tsada (անգլ.)
Վլադո Բուչկովսկի

Վլադո Բուչկովսկի (մակեդոներեն՝ Владо Бучковски, դեկտեմբերի 2, 1962, Սկոպյե, Հարավսլավիայի Սոցիալիստական Ֆեդերատիվ Հանրապետություն (ներկայում՝ Մակեդոնիա)), մակեդոնացի պետական գործիչ, Մակեդոնիայի վարչապետ 2004-2006 թվականներին։


== Կենսագրություն ==
Վլադո Բուչկովսկին ծնվել է 1962 թվականի դեկտեմբերի 2-ին Սկոպյեում։ 1986 թվականին ավարտել է Սկոպյեի համալսարանի իրավաբանական ֆակուլտետը, 1992 թվականին՝ մագիստրատուրան։ 1998 թվականին պաշտպանել է թեկնածուական ատենախոսություն «Հռոմեական ու ժամանակակից գրավադրման իրավունք» թեմայով։
1987 թվականից մինչ 1988 թվականը Վլադո Բուչկովսին աշխատել է Մակեդոնիայի Սոցիալիստական Հանրապետության կառավարությունում։ 1988 թվականից մինչ 2002 թվականը Սկոպյեի իրավաբանական ֆակուլտետում եղել է դասախոս ու ասիստենտ։ 1998 թվականին դարձել է հռոմեական իրավունքի դոցենտ, իսկ 2003 թվականին՝ հռոմեական իրավունքի ամբիոնի պրոֆեսոր։


=== Քաղաքական կարիերա ===
1998 թվականից մինչ 2000 թվականը Վլադո Բուչկովսկին եղել է Ընտրական պետական հանձնաժողովի անդամ, իսկ 2000-2001 թվականներին գլխավորել է Սկոպյեի քաղաքային խորհուրդը։ 2001 թվականին կարճ ժամանակով եղել է պաշտպանության նախարար։ 2002 թվականի խորհրդարանական ընտրություններում Մակեդոնիայի սոցիալ-դեմոկրատական միության ու նրա կողմնակիցների տարած հաղթանակից հետո Վլադո Բուչկովսկին նորից դառնում է պաշտպանության նախարար։ Այդ պաշտոնը նա զբաղեցնում է մինչև 2004 թվականի դեկտեմբեր։
2003 թվականի սեպտեմբերի 15-ին դառնում է կառավարության Իրավաբանական խորհրդի նախագահ։ 2004 թվականի նոյեմբերի 26-ին ընտրվում է Մակեդոնիայի սոցիալ-դեմոկրատական միության առաջնորդ և ստանում նոր կառավարության ձևավորման մանդատ։ 2006 թվականի խորհրդարանական ընտրությունների ժամանակ նրա կուսակցությունը պարտություն կրեց, և կառավարությունը հրաժարական տվեց։


== Դատավարություն ==
2008 թվականի դեկտեմբերի 9-ին Վլադո Բուչկովսկին մեղավոր ճանաչվեց 2001 թվականի զինված հակամարտության ժամանակ Т-55 տանկերի համար անօրինական ճանապարհով պահեստամասեր ձեռք բերելու համար։ Դատարանը նրան դատապարտեց երեքուկես տարվա ազատազրկման։
Դատավճռում ասվում է. «2001 թվականին զբաղեցնելով Մակեդոնիայի պաշտպանության նախարարի պաշտոնը՝ որոշում է ընդունում առանց անհրաժեշտության ձեռք բերել պահեստամասեր Т-55 տանկերի համար, ինչի արդյունքում Մակեդոնիայի պետական բյուջեն կրել է $2,5 միլիոն ընդհանուր վնաս»։ Միաժամանակ ազատազրկման են դատապարտվել նաև մի շարք նախկին բարձրաստիճան պաշտոնյաներ։


== Ծանոթագրություններ ==
Մա Լին

Մա Լին (չինարեն՝ 马琳, փետրվարի 19, 1980(1980-02-19), Շենյան, Չինաստան),  սեղանի թենիսի չինացի խաղացող, օլիմպիական եռակի չեմպիոն, աշխարհի բազմակի չեմպիոն և  աշխարհի գավաթակիր։  Պատմության մեջ ամենատիտղոսակիր թենիսիստներից մեկն է։


== Սպորտային կարիերա ==
Մա Լինը սկսել է սեղանի թենիսով զբաղվել 6 տարեկանից, 1992 թվականին ներգրավվել է տեղական թիմի կազմում, 1994 թվականին՝ 14 տարեկանում, ընգրկվել է Չինաստանի հավաքականում։ 1999 թվականին դարձել է աշխարհի առաջնության արծաթե մրցանակակիր։ 2000 թվականին Մա Լինը նվաճել է աշխարհի գավաթը։ 2004 թվականին զույգային խաղաձևով դարձել է օլիմպիական չեմպիոն, իսկ 2008 թվականին նվաճել է օլիմպիական ոսկե մեդալ՝ ամենավարկանշային մենախաղում։
Մա Լինը իր կարիերայի ընթացքում նվաճել է բարձրագույն բազմաթիվ մրցանակներ, բայց ոչ մի անգամ մենախաղերում չի կարողացել դառնալ աշխարհի չեմպիոն։ Մա Լինը մեդալ է նվաճել աշխարհի տասնչորս առաջնություններում, մենախաղերում երեք անգամ եղել է արծաթե մրցանակակիր և երկու անգամ բրոնզե մեդալակիր։
2012/2013 մրցաշրջանում հանդես է եկել «УГМК Верхняя Пышма» ռուսական ակումբում։


=== Խաղի ոճը ===
Մա Լինը գրոհող ոճի խաղացող է, մականը ասիական ձևով է պահում։ Աշխարհում բարձրագույն մակարդակի խաղացողներից մեկն է, որն սկսել է օգտագործել մականի հետևի կողմը՝ ասիական բռնելաձևով՝ թոփ սպինի ուժեղ բեքհենդի հարվածի համար։


== Ծանոթագրություններ ==


== Արտաքին հղումներ ==
Профайл спортсмена на сайте databaseOlympics.com (անգլ.)
Официальная статистика Ма Линь на сайте ITTF (անգլ.)
.rw

.rw Ռուանդայի վերին մակարդակի ազգային դոմենն է։


== Արտաքին հղումներ ==
IANA .rw whois տեղեկություն
Անտվերպենի պաշարում (1914)

Անտվերպենի պաշարում, բելգիական Անտվերպեն քաղաքի գրավումը գերմանական ուժերի կողմից Առաջին համաշխարհային պատերազմի ընթացքում։


== Պատմություն ==
1914 թվականին Անտվերպեն քաղաքը պաշտպանված էր բոլոր կողմերից մի քանի տասնյակ փոքր վանքերով և երկու պաշտպանական գծերով։ Երբ բելգիական բանակը նահանջեց Անտվերպեն հետո գերմանական զորքերը սեպտեմբերի 20֊ին սկսեցին քաղաքի պաշարումը։ Պաշարումը թերի էր, գերմանական զորքերն արգելափակում էին Անվերպելը միայն արևելքից և հարավից։ Հյուսիսից անցնում էր սահման չեզոք Նիդերլանդների հետ, Մեծ Բրիտանիան արևմուտքից կարող էր օգնել քաղաքին։ Գերմանական հրամանատարությունը քաղաքը գրավել է 3-րդ ռազմական կորպուսի օժանդակությամբ (գերմանացիների հիմնական ուժերը կռվում էին Ֆրանսիայում)։
Բելգիական բանակն ասպատակել է քաղաքը։ Այդ պատճառով գերմանացիները ուղարկեցին Անտվերպենին լրացուցիչ ուժեր։
Ֆրանսիական Մոբիոժ ամրոցը պաշարած ծանր հրետանու ազատվելուց հետո՝ սեպտեմբերի 28-ին, գերմանացիները սկսեցին քաղաքի ռմբակոծությունը։ Առաջին համազարկերը էական արդյունքներ տվեցին։ Պարզ էր դառնում, որ Անտվերպենը երկար չի դիմանա շրջափակմանը, առավել ևս, որ Ֆրանսիայում տարածվել էր ռազմաճակատը, ինչն էլ սպառնում էր լրիվ շրջափակումով։ Հոկտեմբերի 2-ին սկսեցին որոշ ամրությունների գրոհը և գրավեցին նրանցից երկուսը։


== Տես նաև ==
Անտվերպեն
Առաջին համաշխարհային պատերազմ


== Գրականություն ==
Зайончковский А. М. Первая мировая война. — СПб.: Полигон, 2000. — 878 с. — ISBN 5-89173-082-0.
Бэзил Лиддел Гарт. 1914. Правда о Первой мировой. — М.: Эксмо, 2009. — 480 с. — (Перелом истории). — 4300 экз. — ISBN 978-5-699-36036-9.
Գյոգթեփե

Գյոգթեփե, գյուղ Արևմտյան Հայաստանում, Խարբերդի վիլայեթի Դերսիմ գավառի Մեծկերտի գավառակում։ Գտնվում էր Խոզաթ գյուղաքաղաքից 30 կմ հարավ-արևելք, Արածանիի աջակողմյան վտակ Փերի գետի օժանդակ Մնձուրի ձախ ափին։


== Պատմություն ==
Բնակիչները տեղահանվել են 1915 թվականին։ Նրանց մեծ մասը բնաջնջվել է թուրք ջարդարարների ձեռքով։


== Բնակչություն ==
1872-1873 թվականներին ուներ 28 տուն հայ և 13 տուն թուրք բնակիչ։ 1915 թվականին ուներ 65 տուն (520 անձ) հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ և արհեստներով։


== Պատմամշակութային կառույցներ ==
Գյոգթեփեն ուներ Ս. Կարապետ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օղուրօվասի

Օղուրօվասի, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անկոս Մարկիոս

Անկոս Մարկիոս (լատ.՝ Ancus Marcius, մ. թ. ա. 675, անհայտ - մ. թ. ա. 616, Հռոմ, Հին Հռոմ), ավանդազրույցի համաձայն՝ Հին Հռոմի չորրորդ արքան։ Գահակալության տարները՝ մ.թ.ա. 640—616 թթ.։ Նումա Պոմպիլիոսի թոռը մոր կողմից։


== Աղբյուրներ ==
Ագաղիր

Ագաղիր, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Պատմություն ==
Գյուղը թուրքերի ձեռքով ավերվել է Առաջին համաշխարհային պատերազմի տարիներին։ Բնակիչների մի մասը զոհվել է 1915 թվականի Մեծ Եղեռնի ժամանակ, մի մասն էլ գաղթել տարբեր երկրներ։


== Բնակչություն ==
XX դարի սկզբին ուներ 70 հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Տորտիզամբեր

Տորտիզամբեր (ֆր.՝ Tortisambert), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 148 մարդ, բնակչության խտությունը` 24.38 մարդ/կմ²։ Բնակավայրը զբաղեցնում է 6.07 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան)  բնակիչ, որոնցից ակտիվ էին 67-ը, իսկ ոչ ակտիվները` 32։ Ակտիվության ցուցանիշը կազմում է 67,7 %։ 67 աշխատունակ մարդկանցից աշխատել է 57 անձ (32 տղամարդ և 25 կին)։ Գործազուրկ են եղել 10 անձ (3 տղամարդ և 7 կին)։ 32 անաշխատունակներից 13-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոտովշչինա (գյուղ, Դեմիդովսկի շրջան)

Կոտովշչինա (ռուս.՝ Котовщина), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերոկիներ

Չերոկիներ (անգլ.՝ Cherokee, ինքնանվանումը՝ տսալագա - իսկական մարդիկ), Հյուսիսային Ամերիկայում բնակվող հնդկացիական ժողովուրդ։ Ծագումով մոտ են իրոկեզներին, լեզուն իրոկեզյան լեզուներից մեկն է։
Նախկինում չերոկիները բնակվել են Թենեսի և Հյուսիսային Կարոլինա նահանգների ներկայիս տարածքում ` Ապալաչների երկու կողմի լանջերին։ Առաջին եվրոպացիները, ում հետ շփվել են չերոկիները` իսպանացիներն էին։ Դա տեղի է ունեցել 1540 թվականին։
Ամբողջ 18-րդ դարի ընթացքում չերոկիները պատերազմներ էին մղում հարևան հնդկացիական ցեղերի և սպիտակամորթ գաղութարարների դեմ։ 19-րդ դարում չերոկիների հիմնական կրոնը դարձավ քրիստոնեությունը։ 18-րդ դարի վերջերին և 19-րդ դարի սկզբին չերոկիները իրենց քոչվորական կենսակերպը փոխարինեցին նստակյացով, սկսեցին ապրել իր ժամանակի ժամանակակից տներում, զբաղվում էին արդեն հողագործությամբ, անասնապահությամբ և արհեստներով։ Շուտով նրանք համարվում էին արդեն ԱՄՆ-ի հինգ քաղաքակիրթ ցեղերից մեկը։ 1821 թ-ին չերոկիների առաջնորդ Սեքվոյան (Ջորջ Գես) ստեղծեց չերոկիների այբուբենը։ Հարուստ չերոկի հնդկացիները վարում էին արիստոկրատ ապրելակերպ, ունեին մեծ տնկադաշտեր և հարյուրավոր սևամորթ ստրուկներ։
19-րդ դարի 1830-ական թվականներին հարավարևելյան նահանգների կառավարությունների ճնշման ներքո, ԱՄՆ կառավարությունը որոշեց վերացնել հնդկացիական անկլավները, իսկ հնդկացիներին արտաքսել դեպի Միսիսիպի գետից արևմուտք գտնվող անապատային հողեր։ 1838-1839 թվականներին, հարկադրանքի ներքո գաղթելու ժամանակ, ճանապարհին զոհվեց մոտ 4 հազար հնդկացի («Արցունքի ճանապարհ»)։ Մինչ գաղթը, չերոկիներն ունեին սեփական սահմանադրություն, օրենքներ, ընտրովի կառավարություն և նախագահ (գերագույն առաջնորդ)։ Ներկայումս չերոկիները ԱՄՆ-ի ամենամեծ հնդկացիական ցեղերից մեկն են։
Էնոնի

Էնոնի (անգլ.՝ Anohni, հոկտեմբերի 24, 1971(1971-10-24), Չիչեստեր, Անգլիա), ամերիկացի երգչուհի, կոմպոզիտոր և նկարչուհի, Antony and the Johnsons խմբի մեներգչուհի։ Blacklips պերֆորմանս-կոլեկտիվի համահիմնադիր։


== Կենսագրություն ==
Էնոնին ծնվել է 1970 թվականին անգլիական Չիչեստեր քաղաքում։ 1981 թվականին Էնոնիի ընտանիքը տեղափոխվել է Սան Ֆրանցիսկոյի արվարձան, որտեղ էլ անցել է երգչուհու մանկությունը։ 1990 թվականին Էնոնին տեղափոխվել է Մանհեթեն և ուսումը սկսել Նյու Յորքի համալսարանի փորձարարական թատրոնի բաժանմունքում, որտեղ Ջոաննա Կոնստանտայնի հետ համատեղ ստեղծել է Blacklips պերֆորմանս-կոլեկտիվը։ Հաջորդ տարիների ընթացքում Էնոնին հանդես է եկել բարերում և ակումբներում՝ որպես նվագակցություն օգտագործելով ձայներիզներ, ինչպես նաև գրել է պիեսներ և բեմադրել թատերական բեմադրություններ։ Էնոնին տրանսգենդեր կին է։


== Երաժշտական կարիերա և այլ նախագծեր ==
Էնոնիի երաժշտական կարիերան սկսել է Antony and the Johnsons կոչվող նյույորքցի երաժիշտների հետ ելույթներից։ Նրանց առաջին համանուն ալբոմը թողարկվել է 2000 թվականին։ I Am a Bird Now անվանումով երկրորդ ալբոմը մեծ հաջողությունների է հասել ինչպես հանրության, այնպես էլ քննադատների շրջանում, և Էնոնիին բերել է Mercury Prize մրցանակը և Mojo ամսագրի Տարվա ալբոմի կարգավիճակը։ Ալբոմի օժանդակությամբ խումբը մեկուկես տարի շրջագայել է Հյուսիսային և Հարավային Ամերիկայում, Եվրոպայում և Ավստրալիայում։ «Bird Gerhl» երգը ներառվել է «V նշանակում է Վենդետա» ֆիլմի սաունդթրեքի մեջ։
2006 թվականին փորձարարական ռեժիսոր Չարլզ Ատլասի հետ համատեղ Antony and the Johnsons խումբը ստեղծել է TURNING նախագիծ-համերգը, որի շրջանակներում նրանք ելույթ են ունեցել Հռոմում, Լոնդոնում, Փարիզում, Մադրիդում և Բրագայում։ Փարիզյան Լը Մոնդը TURNING-ն անվանել է «տրանսսեքսուալ համերգ-հրովարտակ»։
Բացի Antony and the Johnsons նախագծից, Էնոնին նաև համագործակցել է այլ երաժիշտների հետ։ 2003 թվականին նա սկսել է աշխատել Լու Ռիդի հետ Animal Serenade շրջագայության շրջանակներում և մասնակցել է The Raven ալբոմի մի քանի երգերի ձայնագրությանը։
2006 թվականին Բյորկի հետ համատեղ ձայնագրել է «The Dull Flame of Desire» և «My Juvenile» երգերը, որոնք ընդգրկվել են Բյորկի Volta ալբոմում, ինչպես նաև Բյորկի հետ դուետով հանդես է եկել Լոնդոնի, Ռեյկյավիկի և Նյու Յորքի համերգների ժամանակ։
2008 թվականին Էնոնին ներկայացվել է Hercules և Love Affair նույնանուն դիսկո-ալբոմի հինգ թրեքներում, առաջին հերթին «Blind»-ում, որը ճանաչվել է Pitchfork Media-ի 2008 թվականի լավագույն ալբոմ և զբաղեցրել է երկրորդ տեղն ամերիկյան Entertainment Weekly ամսագրի «2008 թվականի լավագույն 10 սինգլների» ցանկում։
2012 թվականին Էնոնին Մոսկվայի Ahmad Tea Festival-ում հանդես է եկել «Նոր Օպերա» նվագախմբի հետ։
Երաժշտությունից բացի, Էնոնին զբաղվում է վիզուալ արվեստով։ Նրա նկարները և քանդակները ցուցադրվել են կոլեկտիվ և անհատական ցուցահանդեսների շրջանակներում, ինչպես նաև նա հանդես է եկել որպես հսկիչ։ 2014 թվականի սեպտեմբերին Ջոանա Կոնստանտայնի, Կիմբրա Պֆալերի, Բյանկայի և Սիերա Քասադի Էնոնիի հետ համատեղ Նյու Յորքում բացել է Future Feminism ֆեմինիստական ցուցահանդեսների և պերֆորմանսների շարքը։


== Մրցանակների և անվանակարգեր ==


== Սկավառակագրություն ==
Hopelessness (2016)
Paradise EP (2017)


== Ծանոթագրություններ ==


== Արտաքին հղումներ ==
Պաշտոնական կայք
Պիկասոյի թանգարան (Մալագա)

Պիկասոյի թանգարան (իսպաներեն՝ Museo Picasso Málaga), թանգարան նշանավոր նկարիչ Պաբլո Պիկասոյի ծննդավայրում՝ Իսպանիայի Անդալուսիա երկրամասի Մալագա քաղաքում՝ Բուենավիստա պալատում։ Բացման հանդիսավոր արարողությունը տեղի է ունեցել 2003 թվականին։ Ցուցադրությունում ունի 285 աշխատանք, որոնք թանգարանին են նվիրել Պիկասոյի ընտանիքի անդամները։ Հավաքածուի սեփականատերը հանդիսացող Fundación Paul, Christine y Bernard Ruiz-Picasso հիմնադրամը 2009 թվականին միավորվել է Fundación Museo Picasso Málaga հիմնադրամի հետ, որը կոչված էր ապահովելու թանգարանի բնականոն գործունեությունը և գործում էր Մալագայի Մերսեդ հրապարակի՝ Plaza de la Merced-ի վրա գտնվող հենց այն տանը, որտեղ ծնվել է աշխարհահռչակ նկարիչը։ Թանգարանը վերանվանվել է Museo Casa Natal («Ծննդավայրի թանգարան»)։ Միավորման արդյունքում ձևավորված նոր հիմնադրամը անվանումն է Fundación Museo Picasso Málaga. Legado Paul, Christine y Bernard Ruiz-Picasso:


== Ծանոթագրություններ ==


== Գրականություն ==
Jiménez, Carmen, Arquitectura del Museo Picasso Málaga desde el siglo VI a.c. hasta el siglo XXI. Ed. Museo Picasso Málaga (Fundación Museo Picasso Málaga y Fundación Paul, Christine y Bernard Ruiz-Picasso); 2004.
Escalera Pérez, R., El Palacio Buenavista-Museo de Bellas Artes de Málaga.


== Արտաքին հղումներ ==
(անգլերեն) Museo Picasso, official site. Includes images of most pieces in the collection
(Իսպաներեն) Canal Picasso, a very comprehensive series of articles about Picasso and the museum from Diario Sur Digital.
Գորմանա

Գորմանա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստեպանկովո (գյուղ, Պավլովսկի շրջան)

Անվան այլ կիրառումների համար տե՛ս՝ ՍտեպանկովոՍտեպանկովո (ռուս.՝ Степаньково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիզ

Գիզ (ֆր.՝ Guise), համայնք Ֆրանսիայի հյուսիսում՝ Պիկարդիա երկրամասի  Էնա գավառի կազմում, համարվում է Վերվենի շրջան։ Գտնվում է Լան քաղաքից 38 կմ դեպի հյուսիս և 28 կմ Սեն Կանտենից։ Քաղաքի միջով անցնում է  Ուազ գետը։
Քաղաքի բնակչությունը 2012 թվականի մարդահամարի տվյալներով կազմել է 5 182 մարդ։


== Տեսարժան վայրեր ==
Ֆամիլիստեր (ֆր.՝ Familistère), կառուցված XIX դարի վերջում։ Բնակելի համալիրի մի մասը օգտագործվում է որպես թանգարան։
Գյուիզ բերդի մնացորդները (ֆր.՝ Château de Guise)։
Սուրբ Պետրի և Պավլի եկեղեցիները
Կամիլ Դեմուլենի հուշարձանը, իր ծննդավայրում


== Տնտեսություն ==
Զբաղված բնակչության կառուցվածքը.

գյուղատնտեսություն — 0,5 %
արդյունաբերություն — 24,0 %
շինարարություն — 4,6 %
առևտուր, տրանսպորտ և ծառայությունների ոլորտ — 33,8 %
պետական և տեղական ինքնակառավարման ծառայություններ — 37,2 %Անաշխատունակների մակարդակը (2011 թվականին) — 24,4 % (ամբողջ Ֆրանսիայում — 12,8 %, Էնայի գավառում — 15,9 %)։
1 մարդու տարեկան եկամուտը, եվրոյով (2011 թվական) — 15 717 (ամբողջ Ֆրանսիայում — 25 140, Էնայի գավառում — 21 148)։


== Ժողովրդագրություն ==
Բնակչություն թվի դինամիկան


== Հայտնի տեղացիներ ==
Կամիլ Դեմուլեն (1760—1794), փաստաբան, լրագրող և հեղափոխական։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Ազգային համալսարանի վիճակագրություն
Մունիցիպալիտետի ընտրությունների արդյունքներ 2014 թվական։
Բոբիկը գնացել է Բարբոսին հյուր (մուլտֆիլմ)

Բոբիկը գնացել է Բարբոսին հյուր (ռուս.՝ Бобик в гостях у Барбоса), խորհրդային մուլտֆիլմ, որը նկարահանվել է 1977 թվականին, ռեժիսոր Վլադիմիր Պոպովի կողմից, ըստ Նիկոլայ Նոսովի համանուն պատմվածքի։


== Սյուժե ==
Վաղ առավոտյան պապիկը զբոսնելու է տանում իր սիրելի ընտանի կենդանուն` Բարբոսին։ Հետո նրան թողում է տանը մենակ, իսկ ինքը հեռանում է մինչև երեկո, Բարբոսին թողնելով «տիրոջ փոխարեն»։ Բարբոսը միայնակ ձանձրանում է և հյուր է կանչում փողոցային շուն Բոբիկին։ Բարբոսն իրեն պատկերացնում է որպես տան տեր և անքաղաքավարիորեն դատարկում է սառնարանը, հատակին թափված խյուսի վրա կազմակերպում է սահք, ասելով. «Իսկ ի՞նչ կարող է անել պապիկը։ Այստեղ ամեն ինչ ինձ է պատկանում» և «Իսկ եթե պապիկն ինձ չենթարկվի, ապա ես նրան ավելով կխփեմ»` ամեն կերպ փորձելով զարմացնել Բոբիկին։
Քանդելով հնարավոր և անհնար ամեն ինչ, հերոսները պառկում են պապիկի մահճակալին քնելու և մի երազ են տեսնում, որում նրանք Բարբոսի տիրոջը` պապիկին, վզկապով տանում ու երգում են.

Երեկոյան պապիկը վերադառնում է տուն, և տեսնելով, թե ինչ են արել շները տանը, Բարբոսին կատաղության պահին կոշիկով հարվածում է։ Բոբիկը պատուհանից փախչում է, իսկ նրա հետևից թռչում է ավելը։
Պապիկը նստել էր ճոճաթոռին, դիտում էր կատարվածն ու չգիտեր թե ինչ անել։ Լսվում է զանգի ձայնը, Բարբոսը պոչը թափ տալով բերում է պապիկի կոշիկները, իսկ դռան մոտ նստած էր մեղավոր Բոբիկը, ով ատամներով բռնել էր ավելը, և պապիկը նրանց ներում է։


== Դերերը հնչյունավորել են ==
Յուրի Նիկուլին` Բոբիկ
Օլեգ Տաբակով` Բարբոս, պապիկ


== Հեղինակներ ==
Սցենարի և երգերի տեքստերի հեղինակ` Միխայիլ Լիբին
Ռեժիսոր` Վլադիմիր Պոպով
Բեմադրող նկարիչներ` Նիկոլայ Երիկալով, Լևոն Խաչատրյան
Անիմատորներ` Մարինա Ռոգովա, Նիկոլայ Ֆյոդորով, Օլեգ Կոմարով, Ֆյոդոր Ելդինով, Սերգեյ Մարակասով, Նատալյա Բագամոլովա, Էլվիրա Մասլովա
Օպերատոր` Քաբուլ Ռասուլով
Կոմպոզիտոր` Վլադիմիր Կոմարով
Հնչյունային օպերատոր` Բորիս Ֆիլչիկով
Մոնտաժող` Նատալյա Ստեպանցևա
Խմբագիր` Ռաիսա Ֆրիչինսկայա
Տնօրեն` Ֆյոդոր Իվանով


== Գնահատականներ ==
Խոսելով Վլադիմիր Պոպովի աշխատանքների մասին առհասարակ և «Բոբիկը գնացել է Բարբոսին հյուր» մուլտֆիլմի մասին մասնավորապես` կինոգետ Սերգեյ Կապկովը նշում է, որ նրանք «հումորիստական են, առանձնանում են հետաքրքիր սյուժեներով, հյութեղ բնավորությամբ, թեթև, վառ նկարներով և երաժշտականությամբ»։


== Վերաթողարկում DVD ձևաչափով ==
2005 թվականին մուլտֆիլմն ընդգրկվել է «Բարբոսը և ընկերները» մուլտֆիլմերի ժողովածուում և DVD ձևաչափով վերաթողարկվել է «Սոյուզմուլտֆիլմ» ստուդիայի կողմից։


== Աուդիոհեքիաթ ==
1990-ականներին «Twic Lyrec» ընկերության կողմից աուդիոսկավառակներով թողարկվել է նույնանուն մուլտֆիլմի աուդիոհեքիաթը` Ալեքսանդր Պոժարովի տեքստով։


== Ծանոթագրություններ ==


== Գրականություն ==
Сергей Капков Владимир Попов // «Наши мультфильмы» / Сост. Ирина Марголина, Наталья Лозинская. — М.: Издательская программа «Интерроса», 2006. — 352 с. — ISBN 5-91105-007-2
Носов Н. Н. Бобик в гостях у Барбоса. — Стрекоза, 2005. — 64 с. — (Любимые герои). — ISBN 5-94563-357-7, 5-479-00106-ХНосов Н. Н. Бобик в гостях у Барбоса. — Эксмо, 2006. — 48 с. — (Божья коровка). — ISBN 5-699-15068-4Носов Н. Н. Мишкина каша. — Самовар, 2010. — С. 101. — 112 с. — (Школьная библиотека). — ISBN 978-5-9781-0033-4, 978-5-9781-0093-8, 978-5-9781-0187-4, 978-5-9781-0418-9
Մ.թ.ա. 418


== Դեպքեր ==


== Ծնունդներ ==


== Մահեր ==
Նովոսլոբոդսկոե (ավան, Պուտիվիլի շրջան)

Նովոսլոբոդսկոե (ուկրաիներեն՝ Новослобідське), ավան Ուկրաինայի Սումիի մարզի Պուտիվիլի շրջանում։
2001 թվականի տվյալներով Նովոսլոբոդսկոե ավանում բնակվում էր 183 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մանրուք (ֆիլմ)

Մանրուք, 1954 թվականին «Երևան» կինոստուդիայի նկարահանած ֆիլմ։


== Սյուժե ==
Անփույթ շինարարը բնակարան է ստանում իր իսկ կառուցած շենքում, որը բազմաթիվ թերություններ ունի։


== Դերերում ==
Միսաք - Լեոնիդ Դովլաթյան
Գալուստ - Մուրադ Կոստանյան
քաղխորհրդի նախագահ - Գեղամ Հարությունյան
պրոֆեսոր - Նիկոլայ Տեր-Սեմյոնով
հանձնաժողովի նախագահ - Լևոն Զոհրաբյան
հանձնաժողովի անդամներ - Էդգար Էլբակյան, Հայկ Դանզաս
Նունուֆար - Վարդուհի Շահսուվարյան
վարսավիր - Գուրգեն Գաբրիելյան
Աշխեն - Տատյանա Խաչատրյան
Վարդուհի - Մետաքսյա Սիմոնյան
բնակիչներ՝ Ա. Մնացականյան, Անահիտ Մակինցյան, Ն. Յուզբաշյան


== Ծանոթագրություններ ==
Արխոնա (քաղաք)

Արխոնա (իսպ.՝ Arjona), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Կամպինիա-դե-Խաեն շրջանի կազմի մեջ։ Տարածքը՝ 158 կմ2։ Բնակչությունը՝ 5807 (2010)։ Հեռավորությունը պրովինցիայի վարչական կենտրոնից՝ 44 կմ։


== Արտաքին հղումներ ==
Portal Arjonero
Foro La Otra Arjona(չաշխատող հղում)
Concejalía de Juventud Archived 2008-03-27 at the Wayback Machine.
Foro Urgavo cofrade
Ջոնաթան Այվ

Ջոնաթան Այվ (անգլ.՝ Jonathan Paul «Jony» Ive, փետրվարի 27, 1967(1967-02-27), Լոնդոն, Միացյալ Թագավորություն, Մեծ Բրիտանիա), անգլո-ամերիկացի դիզայներ, դիզայներական գծով Apple ընկերության տնօրեն (CDO)։ Հայտնի է որպես iMac-ների դիզայներ, ալյումինե և տիտանե PowerBook G4-ի, MacBook-ների, MacBook Pro-ների (Unibody), iPod-ների, iPhone-ների, iPad-ների դիզայներական գործերով։


== Կենսագրություն ==
Ջոնաթան Այվը ծնվել է Մեծ Բրիտանիայի Լոնդոն քաղաքի Էսսեքս կոմսության Չինգֆորդ շրջանում, ուր անցկացրել է իր մանկությունը։
1985 թվականին սովորել է Նյուքասլի Պոլիտեխնիկական ինստիտուտում դիզայնի և արվեստի բաժնում (այժմ - Թումբերլանդ համալսարանում)։
1987 թվականին ամուսնանում է Հիզզեր Պահի հետ։ Այժմ նրանք ունեն երկու երկվորյակ որդիներ։
1989 թվականին նա դարձավ լոնդոնյան «Tangerine Design» ընկերության սեփականատեր, որտեղ և զբաղվել է դիզայներական գործերով։
1992 թվականին տեղափոխվել է Սան Ֆրանցիսկո, որպեսզի դառնա Apple Inc դիզայներ։
1997 թվականին դարձել է Apple Inc-ի դիզայնական գծի փոխնախագահ՝ հաջորդելով Ռոբերտ Բրուներային։
1998 թվականին ներկայացրել է օրիգինալ iMac-ը։
1999 թվականին ներկայացրել է Apple iBook-ը, 22" Cinema Display-ը, PowerMac G4 Towerը և iSub-ը։
2000 թվականին թողարկում է Apple G4 Cube-ը։ Թողարկելուց հետո Նորթումբերի համալսարանում արժանանում է պատվավոր դոկտորի կոչում արժանանում է (Նյուքասլ-ափոն-Թայն)։
2001 թվականի Apple-ը ցուցադրել է վիթխարի PowerBook G4-ը և դյուրակիր MP3-փլեյեր iPod:
2002 թվականին թողարկել է նոև iMac-ը 15" և 17" հոդակապ էկրակններով։ Ցուցադրել է իր թողարկած eMac-ը iMac տարբերակով, որը նախատեսված էր օգտագործել կրթության ոլորտի համար։
2003 թվականին ներկայացնում է իր թողարկած 12" PowerBook և 17" PowerBook-ը, 1 դյույմ հաստությամբ ու 6,8 ֆունտ քաշով, որը համարվում էր այդ ժամանակի ամենաթեթև և ամենաբարակ նոթբուքները։
2004 թվականին ներկայացնում է iPad մինին իր ուլտրա-բարակությամբ iMac G5-ը։
2005 թվականին նշանակվել է Apple Inc դիզայներական ընկերության ավագ փոխնագահ։ Ներկայացնում է Mac mini-ն։
2005 թվականին արժանացել է Բրիտանական կայսրության շքանշանին։
2007 թվականին զբաղեցրել է 33-րդ Top 49 AskMen տղամարդկանց հրատարակչության։ Ներկայացրել է իր ստեղծաց նոր iPod nano-ն, որը բացի աուդիոյից արտադրում է տեսահոլովակներ, այդ թվում նաև iPod touch-ը և iPhone սենսորային էկրանով սմարթֆոնը։
Pixar ստուդիայի թողարկած «ՎԱԼԼ-Ի» մուլտֆիլմի համար, որը թողարկել է 2008 թվականին, Այվը մշակել է իր նոր դիզայներական կերպարը մուլտֆիլմի գլխավոր կերպարի՝ Եվայի համար։
2010 թվականին ներկայացնում է իր նոր պլանշետային համակարգիչ Apple iPad-ը։
2012 թվականի մայիսի 23-ին, նա արժանացել է Բրիտանական կայսրության շքանշանի ասպետ-կոմանդորի մեդալին։


== Ճանաչում ==
2005 թվականի նոյեմբերին, «The Sunday Times»-ը Այվին ավելացրել է այդ ժամանակներին ազդեցիկ բրիտանացիների ցուցակին.


== Ծանոթագրություններ ==


== Արտաքին հղումներ ==
Սըր Ջոնաթան Այվ. բեմում այմարդ(ռուս.)- Evening Standard հարցազրույցի թարգմանությունը (մարտ, 2012)
 Документальный фильм Appleinsider.ru: Джонатан Айв. Дизайнер с большой буквы.
Նազարե (այլ կիրառումներ)

Նազարե, կարող է վերաբերել՝

Նազարե - համայնք Բրազիլիայում՝ Բաիա նահանգի կազմում
Նազարե - համայնք Բրազիլիայում՝ Տոկանտինս նահանգի կազմում
Յուրաս (այլ կիրառումներ)

Յուրաս, կարող է վերաբերել՝

Յուրաս - փոքր գետ Ռուսաստանի հյուսիսում, Արխանգելսկի մարզում
Յուրաս - գետ Արխանգելսկի մարզի կենտրոնում, Յուլա գետի ձախ վտակը
Կուրիլեխովկա (գյուղ, Պոլտավայի շրջան)

Կուրիլեխովկա (ուկրաիներեն՝ Курилехівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կուրիլեխովկա գյուղում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դա Կոստա (այլ կիրառումներ)

Դա Կոստա, (իսպ.՝ Da Costa), իսպանական ազգանուն։ Հայտնի կրողներն են՝

Ռուբենս Դա Կոստա (1928-1991) - բրազիլացի ֆուտբոլիստ։
Խուան Կարլոս Դա Կոստա (1944-1976) - պարագվացի գրող։
Թամզարա (ալբոմ)

Անվան այլ կիրառումների համար տե՛ս՝ Թամզարա (այլ կիրառումներ)Թամզարա, Ինգա և Անուշ Արշակյանների 2-րդ ստուդիական ալբոմը։


== Երգացանկ ==


== Հղումներ ==
www.ingaanush.am Թամզարա (ալբոմ). պաշտոնական կայք
Լսիր ալբոմը Archived 2009-03-10 at the Wayback Machine.
Մալոտախ

Մալոտախ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(5535) Աննեֆրանկ

(5535) Աննեֆրանկ (անգլ.՝ Annefrank), աստերոիդ աստերոիդների հիմնական գոտում։ Հայտնաբերվել է 1942 թվականի մարտի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,212195 ա. մ., առավելագույնը մոտենում է 2,0707 ա. մ. հեռավորության վրա և հեռանում 2,3536 ա. մ., իսկ Երկրի ուղեծրին Աննեֆրանկ աստերոիդը նվազագույնը մոտենում է 1,087 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1201,8 երկրային օրվա ընթացքում, իր ուղեծրով շարժվելով միջինում 0,29955 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։
Աննեֆրանկ աստերոիդը պատկանում է Աուգուստայի աստերոիդների ընտանիքին, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5535) Աննեֆրանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմինյան ազգագրական ժողովածու

«Էմինյան ազգագրական ժողովածու», հրատարակություն Արևելյան լեզուների Լազարյան ճեմարանի (Մոսկվա)։ «Էմինյան ազգագրական ժողովածու» հանդեսը լույս է տեսել 1901–1913-ին (9 գիրք), Ալեքսանդրապոլում, Վաղարշապատում, Մոսկվայում, Նոր Նախիջևանում և Թիֆլիսում։ Խմբագիրներ՝ Գ. Խալաթյանց (հ. 1–8), Կ. Կոստանյան (հ. 9): Ժողովածուն հրատարակվել է Մ. էմինի կտակած գումարով։ Մեծապես նպաստել է հայ ազգագրության և բանահյուսության հավաքման, հրատարակման և ուսումնասիրման գործին։ «Էմինյան ազգագրական ժողովածուի» շնորհիվ հրապարակ եկան բանահյուսական–ազգագրական նշանավոր հավաքածուներ՝ Ալ. Մխիթարյանցի «Փշրանք Շիրակի ամբարներից», Ս. Հայկունու «Ժողովրդական վեպ և հեքիաթ», «Հայ–քրդական վեպ», «Ժողովրդական երգ, առած, ասացվածք, հանելուկ, երդում, օրհնանք, անեծք և այլն»։ Գրի են առնված «Սասնա ծռեր»-ի 4 պատում, ժողովրդական վեպերի ու սիրավեպերի 32 պատում, 117 հեքիաթ ու առակ, 276 երգ, 7861 առած, ասացվածք, հանելուկ ևն։ Մեծ արժեք են ներկայացնում Հ. Աճառյանի «Թուրքերենե փոխառյալ բառեր հայերենի մեջ», «Հայ բարբառագիտություն», «Հայերեն գավառական բառարան» աշխատությունները։ «Էմինյան ազգագրական ժողովածու» հրապարակել է նաև ազգագրական, բանահյուսական, թարգմանական աշխատություններ։


== Խմբագիրներ ==
Գրիգոր Խալաթեանց (1901-1911) ;
Կարապետ Կոստանեան (1913) ։


== Ծանոթագրություններ ==
Halo (երգ, Բիյոնսե)

«Halo», ամերիկացի երգչուհի Բիյոնսեի սինգլը I Am… Sasha Fierce ալբոմից (2008)։ Երգի միտքն այն է, որպեսզի ցույց տա Բիյոնսեի սովորական կյանքը՝ առանց դիմահարդարման և առանց աստղային փայլի։ Երգը գրվել է Ռայան Թեդերի և Էվան Բոգարտի կողմից հատուկ Բիյոնսեի համար, չնայած ԶԼՄ֊ները ենթադրում էին, որ այն նախատեսված էր Լեոնա Լյուիսի համար։ Սինգլը չորս անգամ արժանացել է պլատինե կարգավիճակին Ավստրալիայում և երկու անգամ ՝ պլատինե կարգավիճակի՝ Իսպանիայում և ԱՄՆ֊ում։
Սինգլը դրական քննադատությունների արժանացավ երաժշտական քննադատների մեծամասնության կողմից, որոնք հատուկ ընդգծել էին «Բիյոնսեի զգացմունքային վոկալը»։ «Halo»-ն առաջադրվել է Գրեմմիի 52֊րդ արարողությանը՝ «տարվա ձայնագրությունը» կատեգորիայում և հաղթել է Լավագույն կանացի վոկալի փոփ կատարման համար մրցանակը։ Ինչպես նաև սինգլը հաղթել է MTV Europe Music Awards֊ում տարվա լավագույն երգի համար։


== Դիրքը չարտերում ==
«Halo»֊ն գլխավորել է Բրազիլիայում, Նորվեգիայում և Սլովակիայում չարտերում, և մտել է չարտում լավագույն սինգլների հնգյակի մեջ Ավստրալիայում, Գերմանիայում, Իռլանդիայում, Իտալիայում, Նոր Զելանդիայում, Շվեյցարիայում, Մեծ Բրիտանիայում և ԱՄՆ֊ում։


== Երգացանկ ==


== Հիթ-շքերթներ ==


== Հավաստագրեր ==


== Քննադատություն և մրցանակներ ==


=== Գրեմմիի մրցույթ ===


=== MTV Europe Music Awards ===


== Ծանոթագրություններ ==
Ջերմային ճառագայթում

Ջերմային ճառագայթում, ջերմաստիճանային ճառագայթում, նյութի ներքին էներգիայի հաշվին առաջացող էլեկտրամագնիսական ճառագայթում։ Ունի հոծ սպեկտր, որի մաքսիմումը կախված է նյութի ջերմաստիճանից։ Վերջինիս բարձրացումով աճում է առաքվող ջերմային ճառագայթման ընդհանուր էներգիան, իսկ մաքսիմումը տեղաշարժվում է կարճ ալիքների տիրույթը։ Ջերմային ճառագայթում են առաքում, օրինակ, շիկացած մետաղի մակերևույթը, Երկրի մթնոլորտը, սպիտակ թզուկը և այլն։


== Հավասարակշիռ ճառագայթում ==
Նյութի հավասարակշիռ վիճակը տարածության յուրաքանչյուր կետում տեղային (լոկալ) թերմոդինամիկական հավասարակշռության վիճակ է և բնութագրվում է ջերմաստիճանի այն արժեքով, որից կախված է նյութի ջերմային ճառագայթումը տվյալ կետում։ Մարմինների այն համակարգի դեպքում, որի համար իրականանում է միայն տեղային թերմոդինամիկական հավասարակշռությունը, և որի տարբեր կետեր ունեն տարբեր ջերմաստիճան, ջերմային ճառագայթումը նյութի հետ թերմոդինամիկական հավասարակշռության մեջ չի գտնվում։ Տաք մարմինների ճառագայթումն ավելի ուժեղ է, քան կլանումը, իսկ սառը մարմինները, հակառակը, ավելի կլանում են, քան ճառագայթում։ Տեղի է ունենում ճառագայթման փոխանցում տաք մարմիններից դեպի սառը մարմինները։ Համակարգը մնայուն (ստացիոնար) վիճակում պահելու համար, որի դեպքում պահպանվում է ջերմաստիճանի բաշխումը համակարգում, անհրաժեշտ է տաք (աստիճանաբար սառչող) մարմիններին ջերմություն հաղորդել, իսկ սառը (աստիճանաբար տաքացող) մարմիններից հեռացնել ջերմությունը։ Դա կարող է իրականացվել ինչպես բնական պայմաններում (օրինակ, Երկրի մթնոլորտում), այնպես էլ արհեստականորեն (օրինակ, շիկացման լամպերում)։ Լրիվ թերմոդինամիկական հավասարակշռության դեպքում մարմինների համակարգի բոլոր մասերն ունեն միևնույն ջերմաստիճանը, և յուրաքանչյուր մարմնի առաքած ջերմային ճառագայթման էներգիան համակշռվում է այն ջերմային ճառագայթման էներգիայի կլանումով, որ առաքում են մյուս մարմինները։ Այդ դեպքում ջերմային ճառագայթումը նյութի հետ գտնվում է թերմոդինամիկական հավասարակշռության մեջ և կոչվում է հավասարակշիռ ճառագայթում (հավասարակշիռ է, օրինակ, բացարձակ սև մարմնի ջերմային ճառագայթումը)։ Հավասարակշիռ ճառագայթման սպեկտրը կախված չէ նյութի բնույթից և որոշվում է Պլանկի ճառագայթման օրենքով։


== Կիրառություններ ==
Տաք մարմինների ջերմային ճառագայթման համար ընդհանուր դեպքում կիրառելի է Կիրխհոֆի ճառագայթման օրենքը, որն այդ մարմինների ճառագայթման և կլանման ունակությունները կապում է բացարձակ սև մարմնի ճառագայթաունակության հետ։ Տեղային թերմոդինամիկական հավասարակշռության առկայության դեպքում, գազերում և պլազմայում ջերմային ճառագայթման առաքման և կլանման համար կիրառելով Կիրխհոֆի և Պլանկի ճառագայթման օրենքները, կարելի է ուսումնասիրել ճառագայթման փոխանցման պրոցեսները։ Այսպիսի մոտեցումը լայնորեն օգտագործվում է աստղաֆիզիկայում, մասնավորապես, աստղային մթնոլորտների տեսության մեջ։


== Տես նաև ==
Վինի շեղման օրենք
Մտեֆան-Բոլցմանի օրենք
Կիրխհոֆի ճառագայթման օրենք
Պլանկի ճառագայթման օրենք


== Ծանոթագրություններ ==
Բոսֆոր

Բոսֆոր (թուրքերեն՝ İstanbul Boğazı - «Ստամբուլի նեղուց», հուն․՝ Βόσπορος - «Կովի ծանծաղուտ»), Բոսֆոր Թրակիական՝ նեղուց Եվրոպայի և Փոքր Ասիայի միջև, որը միացնում է Սև ծովը Մարմարա ծովի, իսկ Դարդանելի նեղուցի միջոցով Միջերկրական ծովին։ Նեղուցի երկու կողմերի վրա տեղակայված է Թուրքիայի Ստամբուլ քաղաքը (հնում՝ Կոստանդնուպոլիս)։


== Չափեր ==
Նեղուցի երկարությունը 30 կմ է, առավելագույն լայնությունը 3 700 մ (հյուսիսում), նվազագույն լայնությունը՝ 700 մ։ Նավարկուղու խորությունը 33-ից մինչև 80 մ։


== Ծագում ==
Սևծովյան ջրհեղեղի տեսությամբ ենթադրվում է, որ նեղուցն առաջացել է 7500 տարի առաջ։ Սև և Մարամարա ծովի  մակարդակները ցածր են եղել, հետևաբար և ծովերը միացած են եղել։ Սառցե դարաշրջանի վերջում սառույցի և ձյան հալվելու հետևանքով ծովերը միացել են միմյանց՝ առաջացնելով ներկայիս նեղուցը։ Ջրի հսկայական հոսանքը հաշված օրերի ընթացքում իր առաջ ճանապարհ է բացում մի ծովից մյուսը, որի վկայությունն են հատակի ռելիեֆը և այլ նշաններ:Նեղուցի ջրերը վերջին անգամ սառցակալվել են 1621-1669 թվականների ձմռանը։ Նավարկության թույլատրելի արագությունը չպետք է գերազանցի 10 ծովային հանգույցը։


=== Ձևաբանություն ===
Նեղուցն էրոզիոն ծագում ունի:Այն իրենից հին գետահուն է ներկայացնում, որը ծածկված է չորորդական ժամանակաշրջանի ծովի ջրերով։ Բոսֆորը երկու հոսանք ունի՝ աղազերծված ջրերը արտաքին շերտով տեղափոխվում են դեպի հարավ՝ 1,5—2 մ/վ արագությամբ, Սև ծովից Մարմարա ծով։ Իսկ աղի խորքային ջրերը 0,9—1 մ/վ արագությամբ՝ Մարմարա ծովից Սև ծով, որը բացահայտվել էր ծովակալ Մակարովի կողմից 1881-1882 թվականներին։ Աղի հոսանքը Սև ծովում շարժվում է ստորջրյա գետով։


== Անվանում ==
Ամենատարածված լեգենդի համաձայն՝ նեղուցն իր անունն ստացել է հնագույն արգոսյան թագավոի աղջկա անունից՝ Զևսի գեղեցկուհի սիրուհի Իոի անունից, ով վերածվել էր սպիտակ կովի, որպեսզի փախչի Զևսի կնոջ՝ Հերայի զայրույթից։ Դժբախտ Իոն փրկության համար նախընտրել էր ջրային ուղին, ով սուզվեց նեղուցի կապույտը, և որն էլ մինչև այժմ կոչվում է «կովի ծանծաղուտ» կամ Բոսֆոր։
Հին հույները նեղուցն անվանում էին «Թրակիական Բոսպոր», որպեսզի տարբերեն «Կիմերիական Բոսպորից» (ժամանակակից անվանումը — Կերչի նեղուց)։


== Նշանակություն ==
Բոսֆորը համարվում է ամենակարևոր նեղուցներից, քանի որ այն ապահովում է Միջերկրական ծովին և 
Համաշխարհային օվկիանոսին Ռուսաստանի, Ուկրաինայի, Անդրկովկասի և Հարավարևելյան Եվրոպայի մեծ մասին։ Գյուղատնտեսական և արդյունաբերական արտադրանքներից բացի, Բոսֆորը մեծ դեր ունի նաև Ռուսաստանից և Կասպից լճի տարածաշրջանից նավթի արտահանման մեջ։
Բոսֆորի նեղուցը աշխարհի ամենահայտնի այն նեղուցներից է, որը դժվարանցանելի է մինչև 6 հանգույց, որն առաջանում է տարանցիկ նավերի ինտենսիվ շարժման պատճառով, լաստանավային անցուղիների, մանր նավերի  և աշուն-ձմեռ եղանակային կտրուկ փոփոխությունների պատճառով։ Շատ նավագնացության ընկերություններ խորհուրդ են տալիս նավապետներին օգտագործել նավատարների տարանցիկ անցուղիները։ Նեղուցում տարանցիկ արագությունը պետք է լինի 10 հանգույցից ոչ ավելի։ Նեղուցների անցակետում նավերից  փարոսային գանձում է կատարվում մոտ հազար դոլար, պայմանավորված նավի դասից։  
Անցանելիության և ծանրաբեռնվածության խնդրի լուծման համար նախատեսվում է նավագնացության համար ջրանցք կառուցել Ստամբուլի արևմուտքից 50-100 կմ երկարությամբ։


== Պատկերասրահ ==

		
		
		
		
		


== Ծանոթագրություններ ==
Կաստել Գաբիանո

Կաստել Գաբիանո (իտալերեն՝ Castel Gabbiano), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 392 մարդ, խտությունը կազմում է 78 մարդ/կմ²։ Տարածքը գրավում է 5 կմ²։ Էլեկտրոնային փոստ - 24058, հեռախոսային կոդ - 0373։
Կոմունայի հովանավորն է Բերգամոյի սուրբ Ալեքսանդրը։ Տոնը նշվում է օգոստոսի վերջին կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0373 258820
Էլեկտրոնային հասցե։ info@comune.castelgabbiano.cr.it
Գլխավոր կայք։ http://www.comune.castelgabbiano.cr.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)


== Ծանոթագրություններ ==
Ուսսո

Ուսսո (իտալ․՝Usso) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 201 մարդ (2008 թվականի տվյալներով)։ Բնակչության խտությունը՝ 5 մարդ/կմ²։ Տարածքը՝ 37 կմ²։ Փոստային ինդեքսը՝ 10060։ Հեռախոսային կոդը՝ 0121։
Բնակավայրի հովանավորն է համարվում սուրբ Պետրոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 12183909
Պաշտոնական կայք։ http://www.comune.usseaux.to.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կուդրանիա եռատամնավոր

Կուդրանիա եռատամնավոր (լատ.՝ Cudrania tricuspidata (Carr. ) Burr), թթազգիներ ընտանիքի, կուդրանիա ցեղի բույս։


== Նկարագրություն ==
Տերևաթափ ծառեր կամ թփեր են՝ 8 —18 մ բարձրությամբ։ Ճյուղերը ծածկված են 5—30 մմ երկարության փշերով։ Տերևները օվալաձև են 3—8 սմ երկարությամբ, 3 խոշոր բլթակներով, 8—15 մմ երկարությամբ կոթուններով։ Ծաղկաբույլերը գլխիկներ են։ Պտուղները հյութալի են, գտնվում են նարնջակապտավուն, մսալի կոթունների' գինոֆորների վրա, որոնց տրամագիծը կազմում է 2,5 սմ։


== Տարածվածություն ==
Բնական պայմաններում տարածված է Չինաստանում, Կորեայում, ճապոնիայում, ԱՄՆ է Ներմուծվել 1862 թ.: ՍՍՃՄ-ում մշակվում է սևծովյան ափերին և Միջին Ասիայում։ Հայաստանում մշակվում է 1968 թ., Տաշքենդից բերված սերմնաբույսերով։ Երևանի պայմաններում աճում է թփանման, քանի որ միամյա շիվերը գրեթե ամեն տարի ցրտահարվում են։ Դեռևս չի ծաղկում և չի պտղաբերում։ Ջերմասեր է, լուսասեր, պահանջկոտ չէ հողի նկատմամբ, բավականին արագ է աճում։ Պիտանի է միայն հանրապետության ցածրադիր շրջանների համար։


== Ծանոթագրություններ ==
828

828 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 828 թվականն է, 
IX դարի 28-րդ տարին։


== Դեպքեր ==


== Ծնունդներ ==


== Մահեր ==
Մուրտաս

Մուրտաս (իսպ.՝ Murtas), մունիցիպալիտետ Իսպանիայում, գտնվում է Գրանադա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է Ալպուխարա Գրանադինա շրջանում։ Տարածքը՝ 72 կմ²։ Բնակչությունը՝ 658 մարդ (ըստ 2010 թվականի)։ Քաղաքը պրովինցիայի վարչական կենտրոնից հեռու է 118 կմ։


== Արտաքին հղումներ ==
Պաշտոնական կայք
Microweb turística de Murtas realizada por el Patronato de Turismo de Granada Archived 2008-02-29 at the Wayback Machine.
Datos socioeconómicos de Murtas en el Sistema de Información Multiterritorial de Andalucía
Situación de Murtas en el Sistema de Información Multiterritorial de Andalucía
Ստարա Զագորա

Ստարա Զագորա (բուլղար․՝ Стара Загора), քաղաք Բուլղարիայի կենտրոնական մասում։ Բնակչությամբ երկրի 6-րդ քաղաքն է, ինչպես նաև Բուլղարիայի կարևորագույն տնտեսական կենտրոններից մեկը։ Ստարա Զագորան հայտնի է իր ուղիղ փողոցներով, լորենիներով և բանաստեղծներով։ Ըստ 2010 թվականի տվյալների Ստարա Զագորայի բնակչությունի կազմում է 150 679 մարդ։


== Քույր-քաղաքներ ==
 Ռադոմ, Լեհաստան
 Լարիսա, Հունաստան
 Սամարա, Ռուսաստան
Դաունպատրիկ, Մեծ Բրիտանիա
 Կրուշևաց, Սերբիա
 Բարեյրու, Պորտուգալիա


== Արտաքին հղումներ ==
Ստարա Զագորայի պատմական թանգարանի կայքը
Ստարա Զագորայի տուրիստական կայքը Archived 2007-02-17 at the Wayback Machine.


== Ծանոթագրություններ ==
Դոն Ասկարյան

Դոն Ասկարյան (Մակեդոն Հովսեփի Ասկարյան, հուլիսի 10, 1949(1949-07-10), Ստեփանակերտ, Ադրբեջանական ԽՍՀ, ԽՍՀՄ - հոկտեմբերի 6, 2018(2018-10-06), Բեռլին, Գերմանիա), հայ կինոռեժիսոր, լուսանկարիչ։
Արցախցի քանդակագործ, գեղանկարիչ Ռոբերտ Ասկարյանի եղբայրը։


== Կենսագրություն ==
Դոն Ասկարյանը ծնվել է 1949 թվականին, Ստեփանակերտում։ 1967 թվականին Մոսկվայում ուսուցանել է պատմություն և արվեստ, եղել է ռեժիսորի օգնական, ֆիլմերի քննադատ, աշակերտել է Անդրեյ Տարկովսկուն։ 1973 թվականին ավարտել է Մոսկվայի մանկավարժական ինստիտուտը։ 1975-1977 թվականներին աքսորվել է Սիբիր՝ Խորհրդային բանակում ծառայությունից հրաժարվելու համար), 1978 թվականին ԽՍՀՄ-ից արտաքսվել է Արևմտյան Գերմանիա, որտեղ էլ կնոջ՝ Մարգարիտի հետ ստեղծել է «Մարգարիտ Ոսկանյան» կինոֆիրման։
Հայաստանի անկախությունից հետո վերադարձել է հայրենիք և սկսել նկարահանել ֆիլմեր։
Ասկարյանի ֆիլմերը ցուցադրվել են աշխարհի տարբեր երկրների հեղինակավոր հեռուստաընկերությունների կողմից՝ARD, WDR, ZDF, Channel 4, 3 sat, Arte և այլն։ «Վտանգավոր լույս» գրքի հեղինակն է։ Լուսանկարների անհատական ցուցահանդես է ունեցել Երևանի Նարեկացի արվեստի կենտրոնում, որտեղ ներկայացրել է 1969 թվականից Հայաստանում, Բեռլինում, Գյուլիստանում և շատ այլ վայրերում կատարած աշխատանքներ։ Անհատական ցուցահանդեսներ է ունեցել Տոկիոյում, Բեռլինում, Պոտսդամում, Երևանում և այլուր։


== Ֆիլմեր ==


== Մրցանակներ ==
Վենետիկի կինոփառատոնի 6 մեդալ («Կոմիտաս» ֆիլմի համար), 1988
Ոսկե տեսախցիկ «Միջազգային ԱՐՏ կինոփառատոնում վաստակի համար», 2004
Հարվարդյան կինեմատոգրաֆիայի արխիվի մրցանակ
«Կոմիտաս» ֆիլմն արժանացել է Վենետիկի փառատոնի 6 մեդալների, այլ կինոփառատոների մեդալների, դիպլոմների


== Մեջբերումներ Դոն Ասկարյանից ==


== Ծանոթագրություններ ==


== Արտաքին հղումներ ==
Պաշտոնական կայքը Archived 2015-04-07 at the Wayback Machine.
Դոն Ասկարյանի մասին imdb.com կայքում
"DON ASKARIAN" documentary by Nune Hovhannisyan_Part 1
"DON ASKARIAN" documentary by Nune Hovhannisyan_Part 2
Don Askarian about love and movie making
Սպասկոե (գյուղ, Միլոսլավսկի շրջան)

Անվան այլ կիրառումների համար տե՛ս՝ ՍպասկոեՍպասկոե (ռուս.՝ Спасское), գյուղ Ռուսաստանի Ռյազանի մարզի Միլոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկոպոլսկիի ազգագրական պարկ

Վելիկոպոլսկիի ազգագրական պարկ (լեհ.՝ Wielkopolski Park Etnograficzny), թանգարան բաց երկնքի տակ, գտնվում է Լեդնիցկի ազգային պարկում գտնվող Լեդնիցա լճի ափին, Ձեկանովիցե (Վելիկոպոլկյան վոյեվոդություն) գյուղի մոտ, Լեհաստան։  Թանգարանը ցուցադրում է ժողովրդական ճարտարապետության նմուշներից, 20--րդ դարի հոգևոր և նյութական մշակույթի առարկաներ։


== Պատմություն ==
Թանգարանի  շինարարությունը սկսվել է 1975 թվականի սեպտեմբերի 29-ին։ 1982 թվականի հունիսի 1-ին բացվեց հասարակական այցելությունների համար առաջին ցուցադրությունը, իսկ 1993 թվականի մայիսի 25-ին տրվեց թանգարանի կարգավիճակ։


== Ցուցադրություն ==
Թանգարանում ցուցադրված են տներ և գյուղատնտեսական շենքեր։ Օբյեկտները տեղադրված են այնպես, որ նրանք ներկայացնեն 20-րդ դարի սկզբի և առաջին կեսի վելիկոպոլկյան գյուղի փոքրիկ կերպար։  Հավաքածուն լրացնում է փայտյա եկեղեցին, ժամատունը, բարոկկոյի ոճով առանձնատունը, պանդոկը, հողմաղացը և ջրաղացը։ Ամենահին շենքը 1935 թվականից է։ Բոլոր ցուցանմուշերում ներկայացված են կենցաղի առարկաներ, ամենահինը 1962 թվականից է։


== Պատկերասրահ ==

		
		
		
		
		


== Գրականություն ==
Muzea Wielkopolski. Poznań: Kwartet, 2004, s. 17-18. ISBN 83-917016-5-4.


== Արտաքին հղումներ ==
Պաշտոնական կայքէջ(լեհ.)
Հասան Իբրահիմ Հաբիբի

Հասան Իբրահիմ Հաբիբի (պարսկերեն՝ حسن ابراهیم حبیبی,حسن حبیبی, հունվարի 29, 1937(1937-01-29), Թեհրան, Իրան - հունվարի 31, 2013(2013-01-31), Թեհրան, Իրան), պարսիկ պետական գործիչ։


== Կենսագրություն և կարիերա ==
Սոցիոլոգիա է սովորել Ֆրանսիայում։ 2004 թվականի հոկտեմբերի 11-ից հանդիսանում էր պարսից լեզվի և գրականության ակադեմիայի նախագահ։ Իրանի մշակութային հեղափոխության խորհրդի անդամ։
1989-2001 թվականներին եղել է Իրանի առաջին փոխնախագահը։ 8 տարի աշխատել է նախագահ Ռաֆսանջանի հետ, հետագայում 4 տարի Խաթամի նախագահի հետ։ 2001 թվականին նրա պաշտոնը զբաղեցրեց Մոհամմադ Ռեզա Արեֆը։
Մինչ Իրանի փոխնախագահ դառնալը Հաբիբին զբաղեցրել է Իրանի արդարադատության նախարարի պաշտոնը։ 1979 թվականին Հասանը դարձավ Իրանի մշակութային հեղափոխության խորհրդի անդամ։ Հասան Հաբիբին մասնակցություն է ունեցել Իրանի Իսլամական հանրապետության սահմանադրության ստեղծման աշխատանքներին։


== Ծանոթագրություններ ==


== Արտաքին հղումներ ==
Հասան Հաբիբիի կենսագրությունը Archived 2006-05-09 at the Wayback Machine.
Դաշթափա

Դաշթափա (վրաց.՝ დაშთაფა), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 350 մետր բարձրության վրա։ Շրջկենտրոն Մառնեուլից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1092 մարդ։


== Ծանոթագրություններ ==
Տիա (քաղաք)

Տիա (անգլ.՝ Tiya), քաղաք Եթովպիայի հարավային հատվածում։ 2005 թվականի մարդահամարի տվյալների համաձայն՝ քաղաքի բնակչությունը կազմել է 3363 մարդ։ Տեղակայված է Հարավային Եթովպիայի ազգությունների մարզի Գուրագե գոտում (անգլ.՝ Gurage Zone)՝ Ադիս Աբեբայից դեպի հարավ` Օրոմիա շրջանի հետ սահմանին։
Քաղաքի մոտակայքում պահպանվել են 36 նախապատմական կոթողներ։ Տարիքն ու ծագումը հաստատված չեն։ Նրանք շատ նման են Ակսումի կոթողներին, որոնք նույնպես գտնվում են Եթովպիայում, բայց ավելի հին և ավելի բարձր են նրանցից։ Այդ կոթողները 1980 թվականից համարվում են Համաշխարհային ժառանգության հնագիտական օբյեկտ։


== Ծանոթագրություններ ==


== Գրականություն ==
Roger Joussaume (editor), Tiya, l'Éthiopie des Mégalithes, du Biface a l’Art Rupestre dans laCorne d’Afrique (Paris: UNESCO/CNS, 1995).
Արմինե Գրիգորյան (այլ կիրառումներ)

Արմինե Գրիգորյան անունը կարող է վերաբերել հետևյալ անձանց.

Արմինե Գրիգորյան (երգչուհի) (1968), հայ երգչուհի, դերասանուհի։
Արմինե Գրիգորյան (դաշնակահար) (1967), հայ դաշնակահար։